21.06.2022

תושבים יקרים שלום,

כל אחד מאיתנו מייצר פסולת וחייב לפנותה לאיסוף בפחים המצויים במקום מגוריו. אף שמתקני מיון הפסולת עושים לכאורה את עבודת המיון בעבורנו, הפרדת פסולת מראש לפני השלכתה לפח היא השיטה היעילה ביותר למחזור.

כידוע לכם, בתל עדשים לוקחים אחריות על הפסולת אותה אנו מייצרים הגורמת לנזקים סביבתיים בלתי ניתנים לתיקון. לשם כך הוצבו במושב פחי אשפה ירוקים וכתומים ומרכז מחזור, ליד המזכירות, הכולל פחים ירוקים כתומים, סגולים וכחולים והן קרטוניה ומתקן לפינוי פסולת אלקטרונית .

לצערנו, אנחנו ממשיכים להיתקל בפחי אשפה המיועדים לפסולת אורגנית מלאים באשפה כגון: קרטונים, בגדים, נעליים, קופסאות, חתיכות של קירות גבס ועוד שמקומם במכולה וגורמים להעמסת פחי האשפה.

באזור הפחים נזרקת אשפה ולא נעשה המאמץ להכניס את האשפה לפחים עצמם.

את אזור הפחים  מנקים  כל השבוע נוני ועבדאללה וזה גוזל מהם זמן יקר**,** קחו בחשבון שיש מי שמנקה אחריכם אז – **קצת דרך ארץ**!

זכרו, בלעדיכם כל זה לא יתאפשר!

להלן ההנחיות להפרדת הפסולת למחזור ולשימוש במרכז המחזור, באנו לעשות קצת סדר בבלגן:



* אין להניח פסולת גושית  – רהיטים, מזרונים, כיסאות, ארונות בסביבת הפח הירוק הפרטי, סביבת הפח הירוק הפרטי חייבת להיות נקייה ללא גלישת אשפה וללא פסולת מיותרת סביב! מומלץ לתאם עם נוני.
* אשפה אלקטרונית – יש להביא למתקן האיסוף היישובי הנמצא במרכז במחזור.
* גזם – אין לערב גזם עם אשפה ואת הגזם יש להניח יום לפני תאריך הפינוי בקדמת הבית בלבד, והנ"ל יפונה ביום שלמחרת, יום האיסוף שיפורסם באתר.

\*\*\* בעלי המשקים שימו  יש לפנות בכל יום איסוף כמות גזם של  
 כ2 ביג בגים לא יותר!!!  
 את יתרת הגזם יש לשמור בפנים המשק ולהוציא ביום הפינוי הבא   
 (גם סדר גודל 2 ביג בגים)

**יחד נשמור על מושב ירוק ונקי!**

בברכה ותקווה לשיתוף פעולה

ועד מקומי תל עדשים.